入彭蠡經松門觀石鏡緬懷謝康樂題詩書遊覽之志
作者：李白
朝代：唐

paragraphs: 謝公之彭蠡，因此遊松門。
余方窺石鏡，兼得窮江源。
將欲繼風雅，豈徒清心魂。
前賞逾所見，後來道空存。
況屬臨汎美，而無洲渚喧。
漾水向東去，漳流直南奔。
空濛三川夕，回合千里昏。
青桂隱遙月，綠楓鳴愁猨。
水碧或可采，金精祕莫論。
吾將學仙去，冀與琴高言。